Hotline Miami 2: Wrong Number

Hotline Miami 2: Wrong Number er et «top-down»-skytespill utviklet av Dennaton Games og Abstraction Games, og utgitt av Devolver Digital. Spillet er både etterløperen og forgjengeren til det forrige spillet i sin serie, Hotline Miami, og viser hendelser før og etter det spillet, siden spillet fokuserer på alt som foregikk bak scenene i det forrige spillet, samt hva som gjedde med hovedpersonen i spillet, Jacket, som har drept flere mennesker med tilknytninger til den russiske mafiaen på forespørsel etter noen anonyme stemmer som legger igjen beskjeder på telefonsvareren hans. Spillet ble sluppet ut for Microsoft Windows, OS X, Linux 10. mars 2015. Spillet ble også sluppet ut for PlayStation 3, PlayStation 4 og PlayStation Vita 10. mars 2015 i Nord-Amerika, 11. mars 2015 i Europa og 25. juni 2015 i Japan.

Spillet 
Spillet spillet på en mer eller mindre identisk måte som Hotline Miami, men Hotline Miami 2: Wrong Number har en ny vanskeligere spillmodus, som kan spilles etter man har spilt gjennom spillet med vanlig vanskelighetsgrad.

Det er 13 spillbare karakterer i spillet, i motsetting til bare to i det første spillet; hver av disse karakterene tolker spillet forskjellig mens det blir spilt. Maske-mekanikken fra det forrige spillet er fortsatt med; noen av maskene fra det forrige spillet er fortsatt med, men noen nye masker med nye evner er også med. Hver karakter har sine egne evner og fordeler. En ny karakter blir vist på starten av hvert nivå, og forteller deler av historien fra denne karakterens perspektiv.

Et program for å lage nivåer i spillet har blitt annonsert, og skulle bli sluppet ut i våren 2015, men har blitt utsatt.

Utvikling 
Hotline Miami 2: Wrong Number ble originalt lagd med hjelp av Game Maker 7, men ble portet over av Abstraction Games til sine egne spillmotorer, GameBaker og SilverWare. Spillet er det siste i serien. I Japan ble de lokale versjonene slått sammen til en pakke for PlayStation 4 og PlayStation Vita og sluppet ut som Hotline Miami: Collected Edition 25. juni 2015.

Mottagelse

Anmeldelser 

Da spillet ble sluppet ut ble det generelt godt mottatt av kritikere. Det fikk 74,90 % fra GameRankings basert på 39 anmeldelser og 74 av 100 poeng fra Metacritic basert på 56 anmeldelser for PC-versjonen. Danny O'Dwyer fra GameSpot ga spillet ni poeng av ti, og roste spillet for lydsporet, som han syntes var intens og hørtes ut som techno, samt at spillet var veldig utfordrende og med dyp handling.

Chris Carter fra Destructoid ga også spillet ni poeng av ti mulige, og roste spillet for kreativiteten i nivådesignet. Men kan kritiserte den dårlige kunstige intelligensen til fiendene. Chloi Rad fra IGN ga spillet 8,8 poeng av ti mulige, og roste at spillet kunne bli spilt flere ganger uten å miste verdi for spilleren, den dype handlingen og evnene til karakterene. Alex Carlson fra Hardcore Gamer ga spillet 4,5 poeng av fem mulige, og roste hvordan spillet ser ut og generelle forbedringer fra det forrige spillet.

Steven Burns fra VideoGamer.com ga spillet syv poeng av ti mulige, og roste handlingen og narrativet i spillet, samt den rene brutale volden, som han mente trådde på en fin linje mellom for å få spilleren til å tenke. Chris Thursten fra PC Gamer ga spillet 57 poeng av 100 mulige, og kritiserte de meningsløse karakterene, voldtektsscenen og faste spillstil, at spillet generelt var frustrerende og andre rene tekniske problemer. Han roste riktig nok lydsporet, som han mente var noe som gjore hele opplevelsen mye bedre.

Voldtektskontrovers 
En demo av spillet ble vist ved Rezzed og 2013 Penny Arcade Expo og viste spillet i veiledningsdelen, som viste en scene hvor spillere kunne voldta en kvinne som karakteren «Pig Butcher». Karakteren tok av seg buksene sine og så ut til å stå over kvinnen før scenen ble avbrutt av en annen spillkarakter som sier at hele scenen bare var filming av en scene til en film.

Flere journalister, blant andre Cara Ellison fra PC Gamer, fordømte bruken av denne scenen. Dennis Wedin sa etter dette at scenen ble fjernet fra demoen men vurderte å putte den et annet sted i det ferdige spillet. Wedin sa senere at de kuttet scenen fullstendig siden han og de andre utviklerne ble enige at det ikke var dette spillet handlet om.

15. januar 2015 ble det rapportert at grunnet denne antydede voldtekstscenen ville spillet ikke få en klassifikasjon i Australia, hvilket betyr at spillet ikke ville bli solgt der. I en offisiell uttalelse fra Devolver Digital og Dennaton Games sa de at utviklerne hadde lagt til en mulighet for å ikke se scenen i innstillingene. Dennaton sa også at scenen er viktig for konteksten i spillet, og at de var både bekymret og skuffet over de australske myndighetenes handlinger. I uttalelsen sa han også at de ikke ville skape krangel med myndighetene angående det. Developer Dennaton Games har også sagt at de ønsket at folk i Australia skal piratkopiere spillet hvis de ikke kan få tilgang til en kopi.

Referanser

Eksterne lenker 
 

Videospill fra 2015
Actionspill
Windows-spill
MacOS-spill
Linux-spill
PlayStation 3-spill
PlayStation 4-spill
PlayStation Vita-spill
Android-spill
Videospill utviklet i Sverige